ప్రశ్నించే గొంతులన్నీ ఒక్కటయిన వేళ..! | నేటి వ్యాసం | www.NavaTelangana.com
ప్రశ్నించే గొంతులన్నీ ఒక్కటయిన వేళ..!
ప్రతిష్టాత్మకమైన హైదరాబాద్‌ యూనివర్సిటీ (హెచ్‌సీయూ) జరిగిన విద్యార్థిసంఘాల ఎన్నికలలో వామపక్ష, సామాజిక శక్తుల కూటమి ఘన విజయం సాధించింది. సామాజిక, వామపక్ష శక్తులు ప్రస్తుతం దేశంలో నెలకొన్న నియంతృత్వం, సామాజిక అణచివేత, వివక్ష, మతోన్మాదం మొదలైన అంశాల మీద ఐక్యంగా పోరాడాల్సిన ఆవశ్యకతను ఈ గెలుపు గుర్తు చేస్తోంది. జేఎన్‌యూలో కూడా విద్యార్థి సంఘాల ఎన్నికలలో వామపక్ష కూటమి ఘనవిజయం సాధించిన విషయం తెలిసిందే. కులం, మతం, ప్రాంతం, హింసావాద భావజాలాన్ని చైతన్యవంతులైన విద్యార్థులు ప్రశ్నిస్తున్నారు. ఇది జీర్ణించుకోలేని మతోన్మాద సంఘాలు జాతీయవాదం, హిందూమతం ముసుగులో అలజడి సృష్టించడం, అధికారులతో చేతులు కలిపి వామపక్ష, సామాజిక సంఘాలలో పనిచేసే విద్యార్థులపై భౌతిక, మానసిక దాడులు చేయడం, ప్రతిఘటించిన విద్యార్థులపై కమిటీలు వేసి సస్పెండ్‌ చేయించడం లాంటి సంఘటనలు అనేకం.
ఈ ఏడాది హెచ్‌సీయూలో జరిగిన ఎన్నికల విజయంలో భారత విద్యార్థి ఫెడరేషన్‌ (ఎస్‌ఎఫ్‌ఐ) కృషి ప్రధానమైనది. గతేడాది ఒంటరిగా పోటీ చేసిన ఎస్‌ఎఫ్‌ఐ స్వల్ప ఓట్లతో ఓటమి చెందింది. అయినప్పటికీ కలిసొచ్చే సంఘాలతో యూనివర్సిటీలో నెలకొన్న సమస్యలమీద పోరాడటం, జాతీయ, అంతర్జాతీయ రాజకీయ ఆర్థిక, సామాజిక అంశాలమీద ప్రభుత్వాలు వ్యవహరిస్తున్న ప్రజా, విద్యార్థి వ్యతిరేక విధానాలను ఎండగట్టడం లాంటి కార్యక్రమాలను నిర్వహించడం, విద్యార్థుల సమస్యలపై పోరాడటం, విద్యార్థులను చైతన్యులను చేయడం ఎస్‌ఎఫ్‌ఐ నిర్వహిస్తూ వచ్చింది. ఈకార్యక్రమాలలో అనేకమంది విద్యార్థులు చైతన్యవంతులు కావడంతో ఎస్‌ఎఫ్‌ఐ పరిపుష్టమైంది. ఎస్‌ఎఫ్‌ఐకి సహజ మిత్రులైన సామాజిక సంఘాలను కలుపుకొని ఈ ఎన్నికలలో ఘనవిజయం సాధించారు.
పొత్తులు - ఎత్తులు
ఈ ఏడాది జరిగిన ఎన్నికలలో మూడు కూటములు బరిలో నిలిచాయి. ఎస్‌ఎఫ్‌ఐ సారథ్యంలో అంబేద్కర్‌ స్టూడెంట్స్‌ అసోసియేషన్‌ (ఎఎస్‌ఎ), దళిత స్టూడెంట్స్‌ యూనియన్‌(డిఎస్‌యు), ట్రైబల్‌ స్టూడెంట్స్‌ ఫెడరేషన్‌ (టిఎస్‌ఎఫ్‌) ఒక కూటమిగా నిలిచాయి.అఖిల భారత విద్యార్థి పరిషత్‌ (ఎబివిపి), ఓబిసిఎఫ్‌, సేవాలాల్‌, విద్యార్థిసేన (ఎస్‌ఎల్‌విడి) సంఘాలు ఒక కూటమిగా అదేవిధంగా ముస్లిమ్‌ స్టూడెంట్స్‌ ఫెడరేషన్‌ (ఎంఎస్‌ఎఫ్‌), ఎస్‌ఐఓ, మరొక కూటమిగా బరిలో నిలిచాయి. ఎమ్‌ఎస్‌ఫ్‌, ఎస్‌ఐఓ కూటమి కేవలం అధ్యక్ష ఉపాధ్యక్ష స్థానాలలో మాత్రమే తమ అభ్యర్థుల్ని నిలిపింది. ఏబీవీపీ కూటమికి లాభం చేకూర్చేందుకే ఈ ఎత్తుగడ వేసినట్టు అర్థమవుతోంది. వివిధ కూటములు సంఘాలు బరిలో నిలిచినప్పటికి, ప్రధానమైన పోటీ మాత్రం ఎస్‌ఎఫ్‌ఐ, ఏబీవీపీ మధ్యనే నెలకొన్నది. ఏబీవీపీ సోషల్‌ మీడియా కేంద్రంగా ఎస్‌ఎఫ్‌ఐ కూటమి మీద పెద్ద ఎత్తున విషప్రచారం చేసింది. అనేకరకాలుగా అవాస్తవాలను ప్రచారం చేస్తూ కూటమిని విచ్ఛిన్నం చేసే ప్రయత్నం చేసింది. ఈ ఆరోపణలన్నింటినీ తిప్పికొట్టి కూటమి మరింత ఐక్యతతో ముందుకు వెళ్లింది. ఇది జీర్ణించుకోలేని ఏబీవీపీ, ఎస్‌ఎఫ్‌ఐ కూటమి అధ్యక్ష అభ్యర్థి అభిషేక్‌ నందన్‌ మీద అసత్య ప్రచారానికి తెర లేపారు. ఒక మారు మూల గ్రామీణ ప్రాంతంలో ఒక పేద కుటుంబంలో పుట్టి, ఎంతో కష్టపడి సెంట్రల్‌ యూనివర్సిటీలో పీహెచ్‌డీ స్థాయికి చేరుకున్న అభిషేక్‌ను ఉగ్రవాదితో పోల్చారు. అత్యంత చైతన్యవంతులైన విద్యార్థులు వారి చిల్లర ప్రచారాన్ని తిప్పి కొట్టారు. మొత్తంగా ఎస్‌ఎఫ్‌ఐ కూటమి పోటీ చేసిన అన్నిస్థానాలలో ఘనవిజయం సాధించింది.
హెచ్‌సీయూలోని విద్యార్థి సంఘాలలో ఎస్‌ఎఫ్‌ఐ అతిపెద్దది. నిరంతరం విద్యార్థుల సమస్యల మీద పోరాటం చేయడంతో పాటు అనేక అంశాలమీద సెమినార్‌లు, వివిధ కార్యక్రమాలు నిర్వహిస్తున్నది. ఈ మధ్యలో కేంద్రప్రభుత్వం 370 ఆర్టికల్‌ రద్దు చేయగానే దానికి వ్యతిరేకంగా మొట్టమొదటగా పోరాడిన సంఘం ఎస్‌ఎఫ్‌ఐ. తమ పోరాటంలో కలిసి రావాలని యూనివర్సిటీలో ఉన్నటువంటి అన్ని విద్యార్థి సంఘాలను కలుపుకొని ఒక కార్యక్రమాన్ని నిర్వహించింది. వర్సిటీ అధికారులతో చేతులు కలిపినటువంటి ఏబీవీపీ, ఎస్‌ఎఫ్‌ఐ కార్యక్రమాన్ని జరగనివ్వకుండా పోలీసులను రప్పించి విద్యార్థుల మీద దాడి చేయబూనుకున్నప్పుడు ఐక్యంగా విద్యార్థులు తిప్పికొట్టారు. అప్పట్నుంచీ ఎస్‌ఎఫ్‌ఐ నిర్వహించే కార్యక్రమాలను అడ్డుకోవాలని ఏబీవీపీ చూడటం, పోలీసులను ఉసిగొల్పి విద్యార్థులను పోలీస్‌ స్టేషన్లకు లాక్కెళ్లడం, విద్యార్థినుల్ని దూషించడం వంటి దుర్మార్గ చర్యలు ఏబీవీపీ మీద ఏహ్యభావాన్ని కలిగించాయి. ఇక ఆ రోజు నుంచి వామపక్ష, సామాజిక సంఘాల మీద అడుగడుగునా దాడులు విపరీతంగా పెరిగాయి. ఏబీవీపీ అండతో వర్సిటీ అధికార యంత్రాంగం మరింత రెచ్చిపోయింది.
ప్రజాస్వామ్యయుతమైన వర్సిటీలో నలుగురు కలిస్తే తప్పు, కలిసి మాట్లాడుకుంటే తప్పు అనే విధంగా ఏబీవీపీ, అధికార యంత్రాంగం సంయుక్తంగా అప్రకటిత కర్ఫ్యూ విధించాయి. ముఖ్యంగా ఎస్‌ఎఫ్‌ఐ నాయకులను కార్యకర్తలను కేసులు, కమిటీలు, షోకాజ్‌ నోటీసుల పేరుతో మానసికంగా హింసించారు. ఎప్పటికప్పుడు ఈ సంఘటనలను గమనిస్తున్న విద్యార్థిలోకం ఏబీవీపీ కుట్రలను ఓటు ద్వారా తిప్పికొట్టారు. ఈ విజయం ఆరంభం కాదు, నిరంకుశమైన హింసావాద భావజాలంపైన నిరంతర యుద్ధం. దేశంలో ప్రతిరోజు ఏదో ఒక మూలన కులం, మతం పేరున దాడులు జరుగుతున్నాయి. ప్రశ్నించే గొంతుకలను జాతి వ్యతిరేకులుగా ముద్రవేస్తున్నారు. ఈ మధ్య కాలంలో జాదవ్‌పూర్‌ విశ్వవిద్యాలయంలో సంఘటన అందరికీ తెలిసిందే. సాక్షాత్తు కేంద్రమంత్రి, విద్యార్థుల మీద భౌతిక దాడులుచేయడం, నా గదికి వస్తే నేనేంటో చూపిస్తా అని విద్యార్థినులతో అసభ్యంగా ప్రవర్తించిన తీరు అత్యంత హేయనీయమైనది. మీడియా ఈ సమాజానికి చూపించింది. ఆ మంత్రిగారి అనుబంధ విద్యార్థి సంఘం వర్సిటీలో చేసినటువంటి విధ్వంసానికి విద్యార్థి లోకం తిరగబడింది. వేలాది మంది విద్యార్థులు కలకత్తా నడిబొడ్డున ఏబీవీపీ, బీజేపీలకు వ్యతిరేకంగా పెద్ద ర్యాలీ నిర్వహించారు. ఎప్పుడూ భావోద్వేగపు భావజాలాన్ని అస్త్రాలుగా వాడుకునే ఆర్‌ఎస్‌ఎస్‌ పప్పులు వర్సిటీ కేంద్రాలలో ఉడకడం లేదు. ఉచిత విద్యా, వైద్యం, నిరుద్యోగ సమస్యలు, అందరికీ తిండీ, ఉండడానికి ఇల్లు, బట్టలు, కనీస మౌలిక సదుపాయాలు, ఎన్‌ఈపి, ఎన్‌ఎంసి, మొదలైన విద్యా వ్యతిరేక విధానాలు, రాజ్యాంగం ప్రజలకు కల్పించిన సామాజిక అంతరాలు మొదలైనటువంటి ప్రధానమైన అంశాలమీద సంబంధిత ప్రభుత్వాల చిత్తశుద్ధిపై విద్యార్థులకు స్పష్టత ఉన్నది. అందుకే ఆర్‌ఎస్‌ఎస్‌ ఎత్తుగడలు వర్సిటీ కేంద్రాలలో పనిచేయడం లేదు. విశాలమైన ఆలోచనలు కలిగినటువంటి విద్యార్థులు కేవలం వర్సిటీలకు పరిమితం కాకూడదు. సరిహద్దులు దాటాలి. పేద, నిమ్న వర్గాలలో చైతన్యం నింపాలి. ఈ దేశం మనదే భవిష్యత్తు మనదే.
prasninche gontulannee okkatayina vaela..! | neti vyaasam | www.NavaTelangana.com
prasninche gontulannee okkatayina vaela..!
pratishtaatmakamaina hyderabade university (heasiyuu) jarigina vidyaarthisanghaala ennikalalo vamapaksha, saamaajika saktula kootami ghana vijayam saadhinchindi. saamaajika, vamapaksha saktulu prastutam desamlo nelakonna niyantrutvam, saamaajika anachiveta, vivaksha, matonmadam modalaina amsaala meeda aikyamgaa poraadaalsina aavasyakatanu ee gelupu gurtu chestondi. jneeulo kuudaa vidyaarthi sanghaala ennikalalo vamapaksha kootami ghanavijayam saadhinchina vishayam telisinde. kulam, matham, praantam, himsaavaada bhaavajaalaanni chaitanyavantulaina vidyaarthulu prasnistunnaaru. idhi jeerninchukoleni matonmaada sanghaalu jaatiiyavaadam, hinduumatam musugulo alajadi srushtinchadam, adhikaarulatho chetulu kalipi vamapaksha, saamaajika sanghaalalo panichese vidyaarthulapai bhautika, maanasika daadulu cheyadam, pratighatinchina vidyaarthulapai kamiteelu vesi suspende cheyinchadam lanti sanghatanalu anekam.
ee edaadi heasiiyuuloo jarigina ennikala vijayamlo bhaarata vidyaarthi federation (sreef) krushi pradhaanamainadi. gatedadi ontarigaa poty chesina sreef swalpa otlatho otami chendindi. ayinappatiki kalisoche sanghaalato universitylo nelakonna samasyalameeda poradatam, jaateeya, antarjaatiiya rajakeeya aardhika, saamaajika amsaalameeda prabhutvaalu vyavaharistunna praja, vidyaarthi vyatireka vidhaanaalanu endagattadam lanti kaaryakramaalanu nirvahinchadam, vidyaarthula samasyalapai poradatam, vidyaarthulanu chaitanyulanu cheyadam sreef nirvahistuu vachindi. eekaaryakramaalalo anekamandi vidyaarthulu chaitanyavantulu kaavadamtho sreef paripushtamaindi. seafriki sahaja mitrulaina saamaajika sanghaalanu kalupukoni ee ennikalalo ghanavijayam saadhinchaaru.
pottulu - ettulu
ee edaadi jarigina ennikalalo moodu kootamulu barilo nilichaayi. sreef saarathyamlo ambedkarke studentsi asosiation (acc), dalita studentsi uniani(dsu), triballe studentsi federation (tsfa) oka kootamigaa nilichaayi.akhila bhaarata vidyaarthi parishathna (ebivipi), obisfe, sevalalle, vidyaarthisena (eselevidy) sanghaalu oka kootamigaa adevidhamgaa muslim studentsi federation (mseeff), seaaio, maroka kootamigaa barilo nilichaayi. emseef, seaaio kootami kevalam adhyaksha upaadhyaksha sthaanaalalo matrame tama abhyardhulni nilipindi. abvp kootamiki laabham chekurchenduke ee ettugada vesinattu ardhamavutondi. vividha kootamulu sanghaalu barilo nilichinappatiki, pradhaanamaina poty maatram sreef, abvp madhyane nelakonnadi. abvp soshalni media kendramgaa sreef kootami meeda pedda ettuna vishaprachaaram chesindi. anekarakaalugaa avaastavaalanu prachaaram chestu kootamini vichchinnam chese prayatnam chesindi. ee aaropanalannintini tippikotti kootami marinta aikyatatho munduku vellindi. idhi jeerninchukoleni abvp, sreef kootami adhyaksha abhyarthi abhisheke nandan meeda asatya prachaaraaniki tera leparu. oka maaru muula graameena praantamlo oka pedha kutumbamlo putti, entho kashtapadi centralle universitylo peehacheedy sthaayiki cherukunna abhishekenu ugravaaditoe polchaaru. atyanta chaitanyavantulaina vidyaarthulu vaari chillara prachaaraanni tippi kottaru. mottamgaa sreef kootami poty chesina annisthaanaalalo ghanavijayam saadhinchindi.
heaseeyuulooni vidyaarthi sanghaalalo sreef atipeddadi. nirantaram vidyaarthula samasyala meeda poratam cheyadamtho paatu aneka amsaalameeda seminarelu, vividha kaaryakramaalu nirvahistunnadi. ee madhyalo kendraprabhutvam 370 articalle raddu cheyagaane daaniki vyatirekamgaa mottamodatagaa poraadina sangham sreef. tama poraatamlo kalisi ravalani universitylo unnatuvanti anni vidyaarthi sanghaalanu kalupukoni oka kaaryakramaanni nirvahinchindi. versity adhikaarulatho chetulu kalipinatuvanti abvp, sreef kaaryakramaanni jaraganivvakunda poliisulanu rappinchi vidyaarthula meeda daadi cheyaboonukunnappudu aikyamgaa vidyaarthulu tippikottaaru. appatnunchii sreef nirvahinche kaaryakramaalanu addukovalani abvp chudatam, poliisulanu usigolpi vidyaarthulanu polise stationlaku lakkelladam, vidyaarthinulni dooshinchadam vanti durmarga charyalu abvp meeda ehyabhaavaanni kaliginchaayi. ika aa roju nunchi vamapaksha, saamaajika sanghaala meeda adugaduguna daadulu vipareetamgaa perigaayi. abvp andatho versity adhikara yantraangam marinta rechipoyindi.
prajaasvaamyayutamaina varsitylo naluguru kaliste tappu, kalisi matladukunte tappu ane vidhamgaa abvp, adhikara yantraangam samyuktamgaa aprakatita karfue vidhinchaayi. mukhyamgaa sreef naayakulanu kaaryakartalanu kesulu, kamiteelu, shokaje notisula paerutho maanasikamgaa himsinchaaru. eppatikappudu ee sanghatanalanu gamanistunna vidyaarthilokam abvp kutralanu otu dwara tippikottaaru. ee vijayam aarambham kaadu, nirankusamaina himsaavaada bhaavajaalampaina nirantara yuddham. desamlo pratiroju edho oka moolana kulam, matham paeruna daadulu jarugutunnaayi. prasninche gontukalanu jaati vyatirekulugaa mudravestunnaru. ee madhya kaalamlo jadavipuri vishwavidyaalayamlo sanghatana andarikee telisinde. saakshaattu kendramantri, vidyaarthula meeda bhautika daadulucheyadam, naa gadiki vaste nenento chupista ani vidyaarthinulatho asabhyamgaa pravartinchina teeru atyanta heyaneeyamainadi. media ee samaajaaniki choopinchindi. aa mantrigaari anubandha vidyaarthi sangham varsitylo chesinatuvanti vidhvamsaaniki vidyaarthi lokam tiragabadindi. velaadi mandi vidyaarthulu kalakatta nadibodduna abvp, beejeepeelaku vyatirekamgaa pedda ralli nirvahinchaaru. eppuduu bhavodvegapu bhaavajaalaanni astraalugaa vaadukune arsesease pappulu versity kendraalalo udakadam ledu. uchita vidya, vaidyam, nirudyoga samasyalu, andarikee tindii, undadaaniki illu, battalu, kaneesa moulika sadupaayaalu, eniiipi, nesmci, modalaina vidya vyatireka vidhaanaalu, raajyaangam prajalaku kalpinchina saamaajika antaraalu modalainatuvanti pradhaanamaina amsaalameeda sambandhita prabhutvaala chittasuddhipai vidyaarthulaku spashtata unnadi. anduke arsesease ettugadalu versity kendraalalo panicheyadam ledu. visaalamaina aalochanalu kaliginatuvanti vidyaarthulu kevalam varsiteelaku parimitam kaakuudadu. sarihaddulu daataali. pedha, nimna vargaalalo chaitanyam nimpali. ee desham manade bhavishyattu manade.